**BALSAVIMO TEISĖS PERLEIDIMO SUTARTIS**

\_\_\_\_\_\_\_\_\_\_\_-\_\_\_\_\_\_-\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DATA SUDARYMO VIETA

KAS PERDUODA BALSĄ KAM PERDUODA BALSĄ

|  |  |  |
| --- | --- | --- |
| **Perleidėjas**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  VARDAS  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PAVARDĖ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ASMENS KODAS  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  GYVENAMOSIOS VIETOS ADRESAS | **ir** | **Įgijėjas**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  VARDAS  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  PAVARDĖ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ASMENS KODAS  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  GYVENAMOSIOS VIETOS ADRESAS |

toliau kartu vadinami ***Šalimis***, o kiekvienas atskirai – ***Šalimi***,

susitarė ir sudarė šią balsavimo teisės perleidimo sutartį (toliau – ***Sutartis***):

1. **SUTARTIES DALYKAS**
   1. Sutartyje nustatytais terminais ir tvarka Perleidėjas neatlygintinai perleidžia Įgijėjui Lietuvos gretutinių teisių asociacijos (toliau – AGATA) nario teisę dalyvauti AGATA Visuotiniame narių susirinkime (toliau – **Susirinkimas**), kuris šaukiamas **2024 m. balandžio 26 d.** (jam neįvykus – pakartotiniame Susirinkime, turinčiame teisę priimti sprendimus neįvykusio Susirinkimo darbotvarkės klausimais) ir jame balsuoti, o Įgijėjas šią teisę priima ir įsipareigoja dalyvauti Susirinkime bei balsuoti darbotvarkės klausimais.
   2. Šia Sutartimi balsavimo teisė Įgijėjui yra perleidžiama visa apimtimi, tai yra Įgijėjas turi teisę savo nuožiūra balsuoti visais Susirinkimo darbotvarkės klausimais.
   3. Įgijėjas šios Sutarties pagrindu įgyja **vieną balsą**.
   4. Šalys susitaria, kad Įgijėjas, įgyvendindamas teisę balsuoti Susirinkime, be išankstinio rašytinio Perleidėjo sutikimo neturi teisės balsuoti už AGATA pertvarkymą ar pabaigą dėl reorganizavimo ar likvidavimo.
2. **ŠALIŲ PAREIŠKIMAI IR GARANTIJOS**
   1. Perleidėjas patvirtina, jog yra AGATA narys ir turi teisę dalyvauti bei balsuoti Susirinkime.
   2. Perleidėjas taip pat patvirtina, jog teisės dalyvauti bei balsuoti Susirinkime nėra perdavęs tretiesiems asmenims.
3. **ŠALIŲ TEISĖS IR PAREIGOS**
   1. Įgijėjas įsipareigoja:
      1. vieną Sutarties egzempliorių iki Susirinkimo pradžios perduoti AGATA administracijai;
      2. dalyvauti Susirinkime;
      3. balsuoti Susirinkimo darbotvarkės klausimais savo nuožiūra taip, kad tai atitiktų AGATA tikslus;
      4. laikytis Susirinkimo dalyvio pareigų;
      5. Susirinkimo dalyvio teises įgyvendinti sąžiningai bei protingai;
      6. laikytis Asociacijų įstatymo, AGATA įstatų ir kitų teisės aktų reikalavimų.
4. **SUTARTIES GALIOJIMAS**
   1. Šia Sutartimi teisė dalyvauti ir balsuoti perleidžiama Sutarties 1.1 p. nurodytam Susirinkimui.
   2. Sutartis įsigalioja nuo vieno iš Sutarties egzempliorių ir duomenų apie AGATA narį, perleidžiantį teisę dalyvauti ir balsuoti Susirinkime bei šią teisę įgaunantį asmenį, atskleidimo AGATA-i momento. Šalys susitaria, kad Sutartį AGATA-i pateiks Įgijėjas.
   3. Tais atvejais, kai iki Susirinkimo pradžios Sutartis nėra perduodama AGATA-i, ji laikoma niekine.
   4. Perleidėjas bet kada gali nutraukti Sutarties galiojimą, apie tai pranešdamas AGATA administracijai bei kitai Sutarties Šaliai raštu.
   5. Įgijėjas šia Sutartimi įgyjamos teisės dalyvauti ir balsuoti Susirinkime neturi teisės perleisti tretiesiems asmenims.
5. **ATSAKOMYBĖ**
   1. Šalys įsipareigoja susilaikyti nuo bet kokių veiksmų, galinčių sukelti žalą AGATA ir/ar kitais Sutarties Šaliai, bei įsipareigoja atlyginti visus nuostolius, atsiradusius kaip tokio įsipareigojimo nesilaikymo pasekmė.
6. **BAIGIAMOSIOS NUOSTATOS**
   1. Sutartis yra sudaryta trim vienodos teisinės galios egzemplioriais, po vieną abiems Sutarties Šalims ir AGATA-i.
   2. Sutartis gali būti keičiama ir pildoma tik rašytiniu Šalių susitarimu, kuris yra laikomas neatskiriama šios Sutarties dalimi.
   3. Sutartis yra sudaryta vadovaujantis Lietuvos Respublikos įstatymais. Visi tarp Šalių dėl šios Sutarties kilę ginčai sprendžiami derybų keliu, o Šalims nesusitarus – Lietuvos Respublikos teismuose pagal Lietuvos Respublikos teisės aktus.
7. **ŠALIŲ PARAŠAI**

|  |  |  |
| --- | --- | --- |
| **Perleidėjas** |  | **Įgijėjas** |
| VARDAS, PAVARDĖ, PARAŠAS |  | VARDAS, PAVARDĖ, PARAŠAS |